Isolering af loftet, også kaldet loftisolering, er en af de mest almindelige former for efterisolering man som boligejer foretager. Isoleringen foregår ved, at man blæser isoleringsgranulat ovenpå den eksisterende isolering. Derfor afhænger mængden af isolering (i millimeter) af hvor meget isolering, der ligger på loftet i forvejen. Et godt isoleret loft skal have 300 mm isolering. Det vil sige, at har du isoleringsbatts på 100 mm liggende på loftet vil vi typisk blæse mellem 200 - 250 mm ekstra granulat ovenpå, alt afhængig af tilstanden på den eksisterende isolering. Hos os koster 200 mm udblæst isoleringsgranulat 120,- pr. m2. Denne pris er inkl. arbejdsløn, materiale, kørsel - altså det hele. Ønsker du samtidig at få etableret en ny gangbro kan vi også være behjælpelige med dette.